CELEX: 31981R1601
Language: el
Date: 1981-06-16 00:00:00
Title: Κανονισμός (ΕΟΚ) αριθ. 1601/81 τής Επιτροπής τής 16ης Ιουνίου 1981 περί παρεκκλίσεως εκ τού κανονισμού (ΕΟΚ) αριθ. 1726/70 «περί τών λεπτομερειών χορηγήσεως πριμοδοτήσεως στόν καπνό σέ φύλλα»

Avis juridique important

|

31981R1601

Κανονισμός (ΕΟΚ) αριθ. 1601/81 τής Επιτροπής τής 16ης Ιουνίου 1981 περί παρεκκλίσεως εκ τού κανονισμού (ΕΟΚ) αριθ. 1726/70 «περί τών λεπτομερειών χορηγήσεως πριμοδοτήσεως στόν καπνό σέ φύλλα»  

Επίσημη Εφημερίδα αριθ. L 159 της 17/06/1981 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 1601/81 ΤΗΣ ΕΠΙΤΡΟΠΗΣ  της 16ης Ιουνίου 1981  περί παρεκκλίσεως εκ του κανονισμού (ΕΟΚ) αριθ. 1726/70 «περί των λεπτομερειών χορηγήσεως πριμοδοτήσεως στον καπνό σε φύλλα»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3 παράγραφος 3 πρώτο εδάφιο,  Εκτιμώντας:  ότι ο κανονισμός (ΕΟΚ) αριθ. 1726/70 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3477/80 (3), προβλέπει στο άρθρο 2β ότι οι έγγραφες δηλώσεις και οι συμβάσεις καλλιεργείας πρέπει να συνάπτονται πριν από την 1η Μαΐου και να καταχωρούνται πριν από την 1η Ιουλίου του έτους της πρώτης εφαρμογής τους·  ότι, έχοντας υπόψη τις δυσχέρειες διοικητικού χαρακτήρα, αποδεικνύεται πολύ δύσκολο να τηρηθούν οι προθεσμίες αυτές για τις έγγραφες δηλώσεις και συμβάσεις καλλιεργείας που αρχίζουν να ισχύουν το 1981· ότι θεωρείται, επομένως, σκόπιμο να μετατεθούν οι ημερομηνίες λήξεως της προθεσμίας για τις δηλώσεις αυτές και τις συμβάσεις καλλιεργείας·  ότι τα μέτρα που προβλέπονται στον παρόντα κανονισμό είναι σύμφωνα με γνώμη της Επιτροπής Διαχειρίσεως Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση εκ του άρθρου 2β παράγραφος 3 εδάφιο πρώτο και παράγραφος 6 υπό α πρώτη περίπτωση του κανονισμού (ΕΟΚ) αριθ. 1726/70, οι έγγραφες δηλώσεις και οι συμβάσεις καλλιεργείας που αρχίζουν να ισχύουν το 1980 μπαρούν να συνάπτονται μέχρι την 30ή Ιουνίου 1981 και να καταχωρούνται μέχρι την 31η Ιουλίου 1981.  Άρθρο 2  Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 94 της 28. 4. 1970, σ. 1.  (2) ΕΕ αριθ. L 191 της 27. 8. 1970, σ. 1.  (3) ΕΕ αριθ. L 363 της 31. 12. 1980, σ. 81.